**MODEL:**

**SOL·LICITUD ASSEMBLEA EXTRAORDINÀRIA PER PART DEL 10% DE LES PERSONES SÒCIES**

A la attn. De la Junta Directiva de l’entitat.......

### Els sotasignats, en la qualitat de socis i representant el 10% de les persones associades de l’entitat ................., sota l’empara del que s’estableix a l’article 322.3.1.b) de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, així com el que es disposa a l’article ........... dels estatuts de l’entitat, sol·licitem la convocatòria d’una assemblea general extraordinària, la qual s’haurà de celebrar en el termini màxim de 30 dies, amb el següent ordre del dia:

1.- ........................

2.- ........................

3.- ........................

Demanem que s’atengui la petició arrel de la normativa esmentada i el que es disposa als estatuts de l’entitat.

Atentament,

Signatura i identificació de totes les persones sòcies que realitzen la sol·licitud

**FITXA:**

**QUÈ ÉS?**

D’acord amb el que s’estableix a la normativa en matèria d’associacions, un 10% de les persones sòcies tenen dret a demanar a la Junta directiva que convoqui una assemblea general extraordinària. Aquesta sol·licitud sempre s’ha de fer per escrit.

**MÉS INFORMACIÓ**

La llei 4/2008, de 24 d’abril del Llibre III del Codi civil de Catalunya, relatiu a les persones jurídiques, estableix que correspon a la Junta Directiva de l’entitat convocar les assemblees generals de l’associació.

Tot i així, a l’article 322.3.1.b) de la Llei, es reconeix el dret a que un 10% de les persones sòcies puguin demanar la convocatòria d’una assemblea general extraordinària si ho consideren oportú, incloent a la seva petició els punts de l’ordre del dia a tractar.

En cas de realitzar aquesta sol·licitud, la Junta Directiva està obligada a convocar dita assemblea extraordinària en un termini màxim de 30 dies.

Habitualment, aquest dret de les persones sòcies també queda reflectit al document dels estatuts de l’entitat. Aquesta previsió estatutària pot mantenir el 10% establert a la legislació vigent o millorar-lo. En cap cas, el percentatge d’associats podria ser superior al que disposa la Llei 4/2008.

**NORMATIVA**

Llei 4/2008,de 24 d’abril del Llibre III del Codi civil de Catalunya, relatiu a les persones jurídiques i Estatuts de l’entitat.